Dănuţ Ungureanu - Ultimul mesaj e veşnicia 

Lui Alexandru Ungureanu, dincolo de Marele Prag... 

Unu 

Eram, cum ar fi spus Big Al, într-o situaţie dificilă. 
Hipercubul Paişpe urma să fie evacuat în câteva zile şi 
toate şmenurile mele aveau să dispară mai iute decât dacă 
ne-am fi dat drumul pe hornul unei găuri negre. Adio 
conturi, vise luxuriante, fetiţe cu interfaţa customizată, 
adio plaje cu nisip azuriu... Rămas bun vile şi trabucuri 
Suchard de contrabandă, ce mai, venea sfârşitul lumii. 
Asta ne mai lipsea... 

— Gaepa, imi şoptise într-o marti Mosul Gonflabil, 
lichideaza cat poti de iute, chiar daca iesi in pierdere, 
tinereţe, şi fă-mi un semn cand esti gata, că până duminică 
ne tirăm. Am un hogeac în Hipercubu' Nouă, de care nu 
ştie Controlul Spaţiului. Jine-aproape de mine, să mai 
prinzi zile cu lapte şi miere... 

— Bine, MG, am îngăimat şi, apropo de lapte, primul 
lucru care mi-a trecut prin cap a fost să mă-mbăt cu două 
sute de iluzin strong, la „Câinele cu gâtlej de wolfram”, 
dintr-o rezervă de pe vremea lui Big Al. Asta sunt, în 
momentele critice îmi păstrez sângele rece... 

Doi 

M-am trezit zece ore mai târziu, cu teasta bubuind, 
şi-am dat buzna, fără să cer voie, într-o bază de informaţii 
a CS-ului, pe care-o ştiam doar vreo doi-trei. În zece 
minute, cu toată păsăreasca lor, mă lămurisem. 

Câteodată ai crede că pe Mama noastră Matrice, şefa 
existentelor, a furat-o somnul, de îngăduie să ni se-ntample 
atâtea nasoale. Eu însă bag mâna-n foc că Mamatricea nu 
doarme. Se-ntoarce doar din când în când pe cealaltă 
parte... 

Hipercubul Paişpe fusese atins de Boala Kron şi 
zilele-i erau numărate. Controlul Spaţiului ezita să dea un 
comunicat, chipurile de teama unei isterii în masă. Însă 
dacă ma-ntrebi pe mine, grangurii abia aşteaptă un prilej 
ca să lase pe drum câteva milioane de indezirabili şi-apoi 


să dea vina pe destin. Boala Kron haleste în fiecare ciclu 
sute de parseci din universuri prea îndepărtate ca să ne 
facem griji, iar savanții tot mai bâjbâie. Unii cred chiar ca 
nu e nicio boală, ci o civilizaţie subtilă, imposibil de 
perceput cu simţurile omeneşti, limitate la doar câteva 
dimensiuni. Ne dau papucii, încet-încet, din propria 
noastră casă. Ei, s-o stăpânească sănătoşi, că tot nu era 
mare lucru de capul ei... 

(2) 

Marti ma pusese pe jar Mosul Gonflabil, miercuri 
noapte mi-am transferat capitalul in bancile Hipercubului 
Nouă, risipindu-l prin conturi cu zeci de identitati virtuale. 
Joi vândusem cam tot ce era de vândut, dar nu în pierdere, 
cum mă-ndemnase MG, căci lumea bună a şmecherilor m- 
ar fi luat la ochi cât ai zice quark. Eram, cum s-ar zice, cu 
bagajele gata, mai lipsea doar semnul pe care să i-l fac 
Mosului, ca să plecăm în a doua noastră lună de miere. Că 
e Hibercubul Nouă, ori Hipercubul Doişpe, ori Enşpe, mi 
se fâlfâie câtă vreme pot pune capul pe-o pernă de câteva 
milioane de bătrâne... 

Ces) 

Lasasem la urma ce avea sa-mi ocupe gandurile 
pana-n momentul saltului: umbra lui Big Al. 

Am mai facut un drum pe la „Câinele cu gâtlej de 
wolfram”, sa amortesc suspiciunile fraţilor şi mi-am 
cheltuit ultimele unităţi decontizate pe-o litră de iluzin, cu 
care mai apoi m-am închis în garsoniera mea din stupul 
Hotelului „Apronx”. Ascuns într-o firidă a peretelui, am 
deschis încet pliul din umărul stâng, unde-mi plantasem un 
bunshidens. Densul ăla păstra mesajul cu care Big Al 
părăsise această lume. Ultimul mesaj. În câteva secunde 
intrasem în transă. O poartă se deschise... 

(x) 

„Este un fel de prag peste care trebuie sa trec 
adunandu-mi clipele pe care tu le numesti trecute sau 
viitoare, o cumpănă a vieţii ce se va înclina de partea 
cealaltă, permitandu-mi o existenţă în sine; tratând esenţa 
ca esenţă, voi renunţa deocamdată să modific exteriorul în 


speranţa că astfel voi stăpâni propriile mele adâncuri. 
Provocând o inversiune, lumea se va schimba, timpul, 
spaţiul, energiile noastre vor fi altele decât acum, şi totuşi 
esenţa ca esenţă va rămâne invariantul acestei 
transformări de tip salt. Trecând pragul, voi nu veţi mai fi 
în privirile mele ci în gânduri, în ungherele ascunse ale 
sufletului... 

...Să fiţi cuminţi, oameni, vă aflaţi ÎN INTERIORUL 
MEU, la revedere, pe un ştiu când şi nu ştiu unde, sunteţi 
acum atomii unei amintiri, la capătul a tot ceea ce veţi 
cunoaşte mă găsesc EU, SFARŞITUL MESAJULUI...” 

(a 

Iată, atât îmi lăsase la plecare Big Al, acest bunshi 
ieftin, pe care scanerele îl confundă cu o alunita mai mare, 
de fapt picătura de univers verde-albăstrui, mirosind a 
eternitate... 

Trei 

„Salut, bătrâne...” răzbate în cele din urmă până la 
endosimturile mele glasul special, grav şi cald deopotrivă, 
cu care m-a fascinat la prima noastră combinaţie, pe când 
ciupeam energie din secolele anterioare şi-o vindeam 
chilipirgiilor din zilele noastre. 

De fapt, nu stăm de vorbă, el şi cu mine, ci mai 
degrabă eu cu mine, sau - şi mai aproape de adevărul la 
care poate vom ajunge o dată, Big Al cu Big Al. Când 
întreabă, este el însuşi. Apoi se transformă subtil şi devine 
eu însumi. Sau... eu însuşi? După care e din nou el, şi aşa 
mai departe. Astfel tăifăsuim noi, cei ce ne-am spus atâtea 
de-a lungul timpului încât la un moment dat nu ne mai 
putem deosebi unul de celălalt... In fine, ca sa te ametesc 
de tot, o s-adaug că-n viaţa noastră de nimic, a oamenilor 
de rând, „eu înşine” e mereu mai greu de atins decât „noi 


n 


(...) 

„Salut, Big Al”, zic/zice/zicem... fara ezitare, căci am 
fumat aceleaşi chiştoace şi-am făcut foamea împreună, 
când imparteam aceeaşi galaxie, acelaşi timp, aceleaşi 
trente... 


„Ce mai e nou pe la tine, Gaepa?”, mă-ntreabă fiindcă 
mă iubeşte ca pe fratele lui mai mic. Altfel, ce nevoie-ar 
avea să-i împărtăşesc eu fleacurile lumilor de faţă, de 
vreme ce lumile lui, nenumărate, le cuprind şi pe astea, ba 
încă, aşa cum a-ncercat să-mi infatiseze o data, şi altele la 
care nici măcar gândurile mele nu se catara... 

„Big” înseamnă pur şi simplu că el nu mai poate fi 
prins cu niciunul din senzorii noştri, în vreme ce tot ce-mi 
aparţine mie şi - dacă m-aş strădui puţin, eu însumi, abia 
umple o valiză, acum, când spăl putina cu Mosul Gonflabil. 

Îndată ce Big Al „a expirat”, cum zic funcţionarii CS- 
ului, urmele lui au dispărut oficial, nu numai ca 
înregistrări, ci şi ca probabilitate de-a fi existat printre noi. 
Nu ştiu alţii cum sunt, da'n cazul lui pun rămăşag pe 
ultima picătură de iluzin contra unui picior de iepure 
şchiop c-au făcut o ştergere ca la carte. Nici măcar eu n-ar 
fi trebuit să-mi amintesc c-am cunoscut un tip cu ochi 
pătrunzători, nu prea înalt, mai degrabă dolofan, cu care- 
am împărţit cândva şase metri pătraţi de ocnă. 

Şi cu toate astea... 

Şi cu toate astea, într-o seară, când îi golisem lui 
Daddy Blue un raft de sticle, cârciumarul a vârât mâna sub 
tejghea şi ochind prudent împrejur mi-a pus în palmă 
densul care l-a adus înapoi pe Big Al, de undeva unde nici 
nu ştiusem c-a plecat... 

„Ce-i asta, Daddy Blue? l-am întrebat, ai început să le 
dai bonus o măslină clienţilor fideli?” 

În trei vorbe şi două figuri cu sprânceana, Daddy 
Blue îmi zugrăvi mersul lucrurilor. Un găinar de la ghena 
CS-ului scăpase densul în buzunar, chiar înainte de 
incinerare, cu gândul să i-l dea unei gagici care se lăsa 
cam greu. Când vine vorba de gunoaie, gaborii nu se prea 
omoară cu vigilenta. Gagica s-a dat mare într-un cerc de 
pipite, la o orgie, şi una i-a şterpelit bunshi, ca între 
prietene. A amanetat-o câteva luni mai târziu, într-o 
speluncă neînregistrată, pe mai nimic, căci îi trecuse 
vremea frumuseţii şi-avea nevoie de implanturi noi, multe, 
ieftine. Un ucigas profiot, scăpătat şi-n căutare de-o 


pleaşcă - două, s-a supărat într-o seară pe cămătarul cu 
pricina, i-a-ntors dugheana pe dos, a luat tot ce-ncăprea în 
buzunare, plus două valize, şi s-a topit, lăsându-l pe 
proprietar în starea încântătoare pe care profioţii o 
numesc „nemoarte”, adică nici viu, nici mort, nici aici, nici 
dincolo, nici nicăierea... 

Normal că obiectele mai mici s-au preschimbat iute 
în iluzin, la „Câinele cu gâtlej de wolfram”. Daddy Blue are 
bunul obicei de a nu-ntreba de unde vin ele şi le face vânt, 
la rândul său, cât poate de repede. Niciodată n-o să-şi 
explice de ce, când a ţinut bunshi în palmă, a simţit nevoia 
să-l bage într-un decriptor de pe vremea când făcea el 
armata. Aşa a revenit Big Al printre noi, mai întâi sub 
forma unui mesaj aiurit, apoi... 

„la molăcula asta, bă, mi-a zis Daddy Blue, şi spală-te 
cu ea pe cap. Nu te costă nimica...” 

Nici pe el nu-l costase. Intamplarile cele mai 
uluitoare sunt gratis. Dar altfel, lumea noastră 
funcţionează atât de bine cu bani încât obţii orice, chiar şi 
tainele cele mai adânci ale CS-ului. Vorba ceea: „Doar 
absolutul e nepretuit, pentru toate celelalte există 
monstercard...” Nici nu vreau sa mă gândesc ce va fi in 
ziua când şi Dumnezeu va putea fi mituit... 

Patru 

„De-aici, de la mine, mi se-arata c-ati cam rupt-o-n 
fericire, bătrâne”, zice Big Al şi n-am niciun motiv să-i pun 
spusele la îndoială. 

Insă e ceva în tonul lui, ca odinioară. Chiar şi-acum, 
când glasul nu mai e glas, el nu mai este el însuşi, nici 
vremurile nu mai sunt chiar vremuri. Niciodată nu mi-am 
dat seama dacă glumeste sau vorbeşte serios. Aşa că fac 
ce ştiu eu mai bine. Dau ocol subiectului. 

„Altfel, bine, sănătos?” îl zeflemisesc. 

„Dragă, zice Big Al, doar mă ştii ce fel de ins sunt. Eu 
unul accept şi nemurirea, dacă ştiu c-o s-o duc bine...” 

Ş-apoi, brutal: 

„Pesemne c-aici se-nfundă căile noastre comune, 
Gaepa... N-o să reusesti sa mă iei cu tine de data asta...” 


Mie-mi spui? În ultimele douăşpatru de ore am sucit 
problema pe toate părţile, ba i-am născocit şi eu câteva, la 
care nu te-ai fi gândit. 

„Moşul Gonflabil poate să treacă orice de linia 
patrulelor, îl sfidez, darămite un amărât de bunshidens. 
Mai avem multe de vămuit împreună, Big Al”. 

Ştim însă amândoi că dac-ar fi Daddy Blue, da, 
cârciumarul şi-ar da o mână (nu-i vorbă că până şi alea de 
firmă se găsesc acum pe toate drumurile) doar ca să-l vadă 
pe Big Al cu noi, la căldurică, în H Nouă. Dar toate 
aranjamentele, saltul, destinaţia, hogeacul şi şpăgile sunt 
ale Mosului. lar MG mai bine şi-ar lua nevastă nesiliconată 
decât să mai mişte un deget pentru acela, căruia, de când 
cu teapa parcelelor de transpatiu, îi va purta pică de-a 
pururea şi-n vecii-vecilor, amin... 

Şi nu-i doar picătura asta de universuri condensate, 
care conţine ultimul mesaj al lui Big Al. E vorba că numai 
aici, în garsoniera de doi bani din stupul Hotelului 
„Apronx”, demult dispărutul dintre noi a putut deschide, 
folosind cheia densului, o uşă către mine, ca să întrezăresc 
câte ceva din pluralitatile sale. 

„Vezi de treabă, amice Gaepa, imi susura el în 
endosimturi, stiu ce gandesti. Ca daca m-am intors o data 
la voi, în Hipercubul Paispe, pot s-o fac oriunde, oricând. 
Într-un fel e posibil, dar îngrozitor de improbabil. Ca să-ţi 
fortezi norocul ar trebui să ai o bază, un punct de sprijin. 
Acest bunshi m-ar ghida la fix, să te regăsesc. Dar când n-o 
să-l mai ai... Ei, asta e. Lasă-mă cu-ale mele, şi du-te unde 
ţi-e scris, la remorca Mosului Gonflabil. Şi cine ştie, într-o 
bună zi, poate peste vreun mileniu, două, ne-om întâlni 
iarăşi la un pahar de vorbă. Eu am tot timpul, nu mă 
grăbesc...” 

Ga) 

Am dat o tură de recunoaştere pe la „Câinele...”, sa 
iau pulsul comunitatii, la un pas de evenimentul cosmic de 
care chipurile nu ştia nimeni. In cârciuma ticsită, confratii 
chefuieau discret, cum le şade bine unora care-au privit de 
mai multe ori moartea-n ochi, fără ochelari de protecţie. 


n 


M-am lămurit dintr-o clipire că toată lumea e la curent, dar 
nu se făcea s-o arate. 

— Gaepa, nefericitule, îmi zise de la obraz Daddy 
Blue, să-mi mănânc trabucul dacă nu-ţi scrie pe mufa ca 
vrei să treci un pasajer clandestin în Hipercubul Nouă. 

De parcă, deocamdată, dacă ne-am fi luat după CS, 
nu eram toţi nişte clandestini... 

— Ti-as da bucuros o mână de-ajutor, să duci densul 
dincolo de linia patrulelor, adăugă Daddy Blue, de n-aş şti 
că MG se superoftică din orice aluzie de insinuare cu 
apropo la Big. 

Şi mă trimise spre una din mese, cu un rând din 
partea casei. Acolo-şi făcea veacul unul Yeke Balai, 
odinioară functionar-asasin destul de apreciat in bransa 
lui, actualmente nu numai şomer ci şi rezident într-un corp 
sută la sută sintetic, urmare a unei încăierări mai vechi, 
prost gestionate. 

— Bă ţinta piept numaru’ unu, îmi suflă el în nas 
cronica ultimelor două ore de iluzin, te dai şmecher? 
Umblă vorba că te-ai umplut de parai pe boaşele unuia de 
se plimbă prin transpatiu ca câinele pan’ curtea lui şi-ţi dă 
ponturile ale mai grase. Te-oi crede şi tu vreo piesa, a? Ia 
să... 

Ar fi tinut-o tot aşa, dacă n-ar fi venit Daddy Blue să-l 
ia de pe scaun şi să-l scoată afară cu un şut în dosul de 
duraluminiu. În mare parte o nimerise. Îmi umflasem 
conturile cu ponturi de-ale lui Big Al, pe care nu le mai 
băgase nimeni în seamă după „expirare”. Afaceri demult 
fâsâite, reluate acum dintr-o perspectivă cu totul nouă, 
inaccesibilă muritorilor. Are şi uitarea avantajele ei... 

— Gaepa, nemernicule, îmi zise carciumarul fără să 
clipească, poate totuşi facem cumva să păstrăm un vechi 
prieten. Ce-i azi, joi? Caută-mă mâine, la amiază, în odaia 
din spate... 

Cinci 

„Odaia din spate” adună pesemne tot ce i-a fost de 
folos lui Daddy Blue de la naştere până-n zilele noastre. 
Cine-l cunoaşte prima oară crede chiar că, de fapt, s-a şi 


născut în harababura asta. 

— Care-i treaba, Daddy Blue? îl atac, jucându-mă 
nervos cu ceea ce pare o tirapă veche, stricată, din 
vremurile când oamenii încă se mai altoiau cu aşa ceva. 

El se ridică oftând de pe un maldăr confortabil de 
scafandre şi-mi ia binişor jucăria. 

— Da-o-ncca’ până nu ne face gulas pe-amândoi. M- 
am gândit cum să trecem molăcula prin controlu' de salt... 

Dacă Daddy Blue „s-a gândit”, trebuie să m-aştept la 
tot ce-i mai hazliu şi periculos. 

— Tii minte bucata asta? 

Din fotopul cu care-mi scoate ochii, ma fixeaza grav- 
melancolic o fată. Încearcă să-mi transmită ceva, fără 
cuvinte, doar din privirea de smarald brut. Dar nu ştiu ce, 
doar simtamantul că e legat de Big Al şi de vremurile cand 
ni se părea că suntem buricul universului. Ceva estompat, 
vag, uitat... 

— N-o mai ştii? Te uiţi ca Yeke Balai când s-a trezit ca 
nu şi-a mai găsit cocoşelu' natur. Ea e, mă, gagica pentru 
care-a intrat Big Al la bulău prima oară, unde l-ai cunoscut. 

22? 

Da, ea este, fata unui stab de la Controlul Spatiului. 
Cand tati a aflat ca mândria familiei se pipăie cu 
„elementul ostil”, a expediat-o patru ani, la studii, in cel 
mai îndepărtat ungher al Hipercubului. Iar lui Big i-a 
aranjat doi ani de „odihnă”, pentru o afacere din care chiar 
baştanul servise o felie grasă. În năvodul încăpător m-am 
nimerit şi eu, plevuşca. Aşa ne-am întâlnit, însă cu ea mi-a 
făcut cunoştinţă mult mai târziu, după ce patru ani se 
sfârşiseră, şi la fel iubirea lor. Dragostea se depreciază 
rapid în Hipercubul Paişpe... 

— Fă-i o vizită puicutei, Gaepa, ma-ndeamna Daddy 
Blue, ca un Cupidon supraponderal şi zbârcit. Dacă poate 
careva să treacă peste linia patrulelor o molăculă care 
costă douaj’ de ani la mititica, asta e doar slabanoaga 
leşinată... 

— Aha... Şi dacă după atâta vreme abia aşteaptă să 
mă dea pe gheara CS-ului şi să m-arunce-ntr-o gaură? 


— Zici c-ai venit să i-o pui, ma-nvata el bunele 
maniere. 

Şase 

Am găsit-o pe Ana, prin informaţiile reziduale ale CS- 
ului, într-un birou de lux din sutele de faguri, de pe sutele 
de etaje ale sutelor de blocuri ce mărginesc Cristal City, ca 
nişte metereze. Căci asta şi sunt. În spatele fortificațiilor 
apărate de funcţionari furibunzi, cu formulare şi tipizate 
letale, sforăie maiestuos potentatii noştri impotenti. 

Nu mi-a luat mult să ametesc scanerele cu două - trei 
identități însăilate peste noapte. Am decolat cu liftul către 
cerul nivelului trei-sute-si-ceva, am traversat culoarele 
fizice ca unul de-al casei şi-am deschis o uşă... 

Era acolo, mai scundă şi mai nurlie decât mi-o 
aminteam, poate putin obosită, cum dădeau de-nteles 
cearcănele fine, când se răsuci să privească peste rama 
ochelarilor. 

— De ce ţi-a luat atâta vreme? mă întrebă ca-n 
producţiile de duzină. 

Sapte 

,Daaa, am iubit-o, Gaepa, bai baiete, ce misto faceam 
de vorba asta, buna de momeală cand dragam amândoi 
prospătura de pe Bulevardul Asalt. Îţi ziceam o dată că nu 
există iubire reală, nu în universurile cunoscute şi nu aşa 
cum o povestesc oamenii, ci doar impulsuri uriaşe, de-o 
clipă, rezultate ale unor cumuli de factori... Iar tu, drăguţ, 
te abtineai să-mi zici că sunt un tampit... 

Ei bine, chiar am iubit-o, fiindcă sufletul ei mi se 
părea singurul strop de apă în care se mai oglindea vag 
ceea ce fusesem şi eu odinioară. Când mă privea grav şi-mi 
atingea obrazul cu degete imponderabile, se deştepta în 
mine un sunet stins demult, poate din vremea copilăriei. 
Dacă voi fi fost vreodată copil... 

Am căzut încet, răsucindu-mă, în ceea ce se afla 
dincolo de irisul verde, ne-nceput şi nesfârşit, nici spaţiu 
nu i-ai fi putut spune, căci poarta care se deschide prin iris 
nu-i spre spaţiu, ci către orice există, dar mai ales poate 
exista. Pesemne în căderea aceea prin ochii ei am făcut 


primii paşi spre ceea ce mai târziu, când am fost gonit 
către marginea morţii, mi-a îngăduit să păcălesc hoaşca şi 
să trec peste Marele Prag. Aici, unde într-o bună zi veţi 
ajunge şi voi. Poate-n dragostea noastră de-o sută de zile 
am deprins adevărul ultim, dincolo de care vă-ndemn să nu 
mai căutaţi, prostănacilor - că iubirea este energia 
supremă şi legea care le cuprinde pe toate celelalte. E 
combustibilul care te poate duce oricât, oriunde, oricând. 
Eu mi-am făcut plinul, alături de Ana şi am zburat în mine, 
dincolo de univers... 

O sută de zile a trăit povestea noastră, o viaţă de-o 
sută de zile în care ea s-a transformat, din flacăra pe care- 
ncercam suferind s-o îngrădesc în căuşul palmei, într-o 
femeie nu obişnuită ci accesibilă. N-ai ce-i face, Gaepa, 
înainte de-a fi persoane fizice, suntem (eram), totuşi, 
persoane chimice... 

Mi-era ciudă la-nceput că n-o pot ajunge, şi-apoi, pe 
măsură ce-mi îngăduia să-i ating tainele si să ma-nalt in 
cerul ei, mi-era ciudă că mă lasă s-o ajung. Fusese 
ghepardul care fulgera printre erbivore neghioabe, acum 
era felina leneşă care-mi torcea în braţe. Mă jucasem cu 
jarul, riscând să-mi ard mâinile, acum mi le-ncălzeam în 
căldura perfect suportabilă a părului ei... 

O sută de zile a durat până ne-au despărţit, dar dacă 
n-ar fi făcut-o gaborii de la CS, am fi făcut-o noi înşine, nu 
foarte târziu. Ea şi cu mine suntem două corpuri cosmice 
parcurgând un ciclu interminabil de apropieri, contopiri şi 
îndepărtări. Acum ne-aflăm aproape de maximul depărtării 
dintre noi, dar într-o bună zi... 

Gaepa, bătrâne, să ştii că sufletul te doare chiar şi 
când te-nfratesti cu nemurirea. Dar eu sunt deodată mult 
mai mult decât suflet, sunt aproape totul. Şi când te doare 
totul, mereu, e ca şi cum nu te-ar durea nimic...” 

Ce-a urmat după şase 

— Fireşte, îmi spune cu glas alb. Voi lua cu mine 
ultimul său mesaj. Nimeni n-o să mă scotocească pe mine, 
la plecare, în prezenţa tatălui meu. 

Nu ne mai conversăm în stupul de birouri, unde 


fiecare perete este o ureche ciulită, fiecare lampă un ochi 
holbat. Stam pur şi simplu pe-o banca, în holospatiul din 
buza strălucitorului Cristal City, ca doi cunoscuţi care s-au 
reîntâlnit întâmplător. Ceea ce şi suntem. 

Ghepard, flacără, strop de apă, jar, corp cosmic? 
Aiurea... Doar arcul delicat al gâtului şi cele două cute ce-i 
mărginesc zâmbetul îmi mai induc totuşi fiorul de- 
odinioară. După zece ani, e o blondă încă drăguță, cu 
zâmbet sumar de plastic, uşor agasată că e văzută cu unul 
ca mine, dar suficient de acoperită şi stăpână pe sine. 
Venisem să văd în ce apă se mai scaldă Marea Gagică a lui 
Big Al şi uite că apele ei îmi sunt favorabile. 

— Sigur, ne-am iubit, zice ea. Dar chiar şi tu, Gaepa, 
erai un pic îndrăgostit de mine, nu-i aşa? Poţi s-o 
recunoşti, nu ne-aude nimeni aici... 

Opt 

Am transferat bunshidensul la „Câinele cu gatlej de 
wolfram”, lui Daddy Blue, nu în pliul umărului, căci de 
două zile îmi dădea mâncărimi nasoale, ci în nişte cizme 
low-g prea demodate ca să mai stârnească interesul cuiva. 
Cârciumarul l-a vârât iute sub tejghea. M-am dus să-mi iau 
portia obişnuită de iluzin, la o masă mai retrasă, 
scufundată-n fum. Aveam să duc dorul găurii ăsteia... 

Ana răsări un ceas mai târziu, parcă din aburul 
incandescent care se ridica dincolo de intrare, şi se duse 
glonţ la Daddy Blue. Ceru un strop de Tao-Haos. Până-şi 
scăpase buzele în degetar, barmanul îi strecură în palmă 
„molăcula”, pe care ea o ascunse în posetuta cu fir imitație 
de saturnitiu. Mai avea doi paşi până la ieşire, când Yeke 
Balai îi lăsă pe umăr una din carabele sale ruginite. 

— Da’ un’ te grabesti aşa, fiica lu’ Strontiu prajit? Ia 
da si lu’ nen’tu Yeke un balonas d-astia, ca vaz ca ai doi... 

Si-o rasuci spre el, binecuvantand-o cu a mai 
puturoasa rasuflare din patrimoniul Hipercubului Paispe. 
Nu mi-era de bluza ei, ci de bunshi, in care astepta, 
suspendat intre existente, Big Al. M-am miscat iute de-a 
lungul peretelui, schimband directia doar in dreptul 
ochiului sau defect. L-am lovit peste discul uzat care-i 


tinea loc de rotulă şi tinicheaua a sărit imediat din lagăre, 
căci la cât scosese Yeke din buzunar nu putea fi vorba de 
calitate. Asasinul-pensionar se prabusi secerat, agatandu- 
mă în cădere cu unul dintre cârligele ce-i foloseau ca 
„deşte”. 

— Te sparg, bă! mă anunţă, când ne rostogoleam 
imbratisati pe podea. 


...Si-am mai fi dantuit aşa o vreme, ca amorezii, dar 
deodată „Câinele” se umplu de electrogabori deloc zgarciti 
cu ghiontii şi bastoanele voltaice. Era o situaţie noua, care 
mai spărgea monotonia cârciumii, iar mulţimea betivanilor, 
brusc inviorati, o aprecia. 

Incaierarea, de calitate, luase proporţii de la-nceput. 
Din spatele tejghelei, Daddy Blue lăsă evenimentele să se 
propage în voia lor, căci nu-i reclamă mai bună pentru o 
cârciumă decât cafturile natur, neregizate. Totuşi, când 
devenise limpede că mardeiaşii CS-ului mai mult sparg 
decât consumă, făcu ce face orice cârciumar cu cap, care 
şi-a luat autorizaţie să vândă alcool în trei variante 
spaţiale, câte-i permite legea: trase heblul maşinii de 
variante. 

e) 

Nu făcuse însă nicio brânză. Am sărit boi dintr-un 
univers într-altul şi ne-am întors vaci. În versiunea- 
existenţă doi, Yeke Balai, ruşinea asasinilor profioti, stătea 
călare pe grumajii noastre, şi ne căra la pistoane, mie şi lui 
Daddy Blue, iar Ana încerca să-l ia de pe noi. A treia 
versiune-existenta ne infatisa pe toţi patru rezistând eroic 
pe meterezele barului, folosind ca muniţie sticlele. Insă 
CS-iştii declanşaseră razia în toate cele trei variante, aşa 
încât se pregăteau să ne lege. 

Venise rândul smecheriilor clasice... 

— Gaepa, portita! zbieră Daddy Blue de sub tejghea. 

I-am flambat turloaiele lui Yeke Balai şi-am târât-o 
după mine pe Ana, în spatele panoului din separeu. Un 
culoar intortocheat ne întâmpină. Pe când escaladam 
munţii de ambalaje, vuietul încăierării se stingea în urmă. 


Am mai alergat câţiva metri şi-am zărit portita care dădea 
în strada Diomat. 

— Ne-am scos! am anuntat-o. | 

Atunci, o siluetă ne bară calea. Inregistram detaliile: 
costumul de asalt, plastan cu excrescente dure, manusile 
doldora de accesorii, gan negru-mat la subsuoară, trese 
luminescente. Dar mai ales cum aştepta acolo, pregătit să 
oprească până şi-un tanc. Caraliul CS tip, bun de avansare. 

Am simţit degetele fetei desprinzându-se de-ale mele. 

— Egor? zise ea, luându-mi faţa. Egor, tu? 

Mi-a trecut prin minte că pentru o ochelaristă de 
modă veche e cam prea populară. Însă am văzut limpede 
că silueta a tresărit. 

— Ana? şovăi ofiterasul spatial. Ce... Ce-i cu tine aici? 

Il luă de mână ca pe-un copil. 

— Egor, ai încredere... Tu şi cu mine suntem mai 
mult decât amici... O să-ţi explic totul foarte curând. Vom fi 
doar noi doi, Egor, dar acum trebuie neapărat să plec... 

— Bine, da’... făcu el, neajutorat, încercând un gest 
către mine. 

— Nu te teme, sunt în siguranţă... Crede-mă, Egor... 

Avea ceva toxic felul în care-i pronunţa numele, însă 
nefericitul nu-şi dădea seama. Nu era decât un biet ins 
antrenat să spulbere cu mâinile goale câteva armate şi să 
halească la micul dejun două-trei explozii nucleare. Dar nu 
să-i facă faţă uneia ca ea. L-am lăsat prelingându-se pe zid 
şi-am ieşit la lumină, în vuietul Străzii Diomat... 

Nouă 

Sar peste câteva ore, căci nu le mai regăsesc în mine, 
s-au topit în ceea ce-a urmat şi nu mai au importanţă... 

S-a făcut noapte. E noaptea dinaintea saltului... 

Undeva, prin măruntaiele oraşului, Moşul Gonflabil 
face ultimele ajustări. De mâine, Hipercubul Paişpe va fi 
pentru noi una din acele istorii pe care le-nflorim la un 
pahar. Cu un minim exerciţiu, te poţi despărţi de orice... 

In întunericul care parca tine la un loc toate 
obiectele nevăzute ale încăperii mele din stupul ,,Apronx”, 
molecula dospind ultimul mesaj al lui Big pulseaza verde- 


fosforescent. Patru sute de etaje sub noi, sirenele se 
tânguiesc, anunțând ba moarte, ba viata, în alternanţa 
care nu s-a oprit măcar o clipă, de la facerea lumii... 

Mă răsucesc încet, ca să ajung la picătura de iluzin 
care-a supravieţuit pe fundul paharului; atunci ating şoldul 
şi umărul ei... 

E o arsură atingerea aceasta, o descărcare electrică 
prin mătase şi aur... 

Aprind doar un spot slab, lumină cât să-mi plimb 
privirea pe curba moale ce porneşte dintre suvitele de pe 
ceafă, răsucite şi prinse de două ori, alunecă printre 
omoplatii pistruiaţi, de-a lungul coloanei, în jos, până la 
triunghiul unde se-mpreuneaza emisferele ce-mplinesc 
magia soldurilor. Trupul salta si coboara lent, in ritmul 
respiratiei... 

S-a petrecut pur si simplu, indata ce-am inchis usa in 
urma noastra. Nu m-am gandit ca se va-ntampla asa, tot ce 
voiam era sa nu mai simt in ceafa rasuflarea celor de la CS. 
Si cel mai apropiat loc in care ne-am putut adaposti a fost 
vizuina mea, atat de bine camuflata de Mosul Gonflabil... 

Ne-am prăbuşit disperaţi unul în celălalt, ne-am 
despărţit infricosati şi uimiti, ne-am prăbuşit iarăşi unul in 
celălalt, ca şi cum n-am mai fi cunoscut atingere şi trup 
omenesc cu anii. Am dat liber, şi eu şi ea, foamei de eu şi 
de ea... 

O mai explorez odată cu privirea, şi încă o dată, omor 
lumina spotului şi mă las pe spate. Femeia, dragostea, 
sentimentele? Doar vorbe, în aceste vremuri de progres şi 
avânt ştiinţific, când savanții au dresat cele mai tari 
particule ale  psi-energiei: emotronul, afectronul şi 
multiplul lor - păşitronul... 

Intre ultima înghiţitură de iluzin şi-un suspin pe 
jumătate contrafăcut, distilez întrebarea intimă, potrivită 
momentului şi stării romantice: „Ce mă-ta cauţi aici?” 

Zece 

În luciul miilor de plăci ceramice de pe podeaua Gării 
Andrushev, feţele celor ce pleacă sunt deja amintiri 
cetoase. E doar un banal fenomen de reflexie, dar el ne 


sugerează tuturor ce va urma aici, în Hipercubul Paişpe. 
Boala Kron, disperarea, fuga, trecutul estompându-se, 
uitarea... 

O zăresc printr-o minune pe Ana, dincolo de marea 
capetelor tălăzuindu-se, la checkingul debarcaderului din 
motul gării, peronul VIP Fireşte că s-a bucurat de 
acadeaua aurie pe care i-a cumpărat-o ta-su înaintea 
saltului, în locul băii de mulţime de la subsol. Acolo sus, 
sunt doar câţiva pasageri. 

„Avansaţi... Avansati...” 

Înaintăm prosteşte, păşind peste raza roşie, ultimul 
obstacol dinaintea cabinelor de salt de la linia patru, 
hotarul dincolo de care ceea ce a fost viaţa mea în H 
Paişpe se risipeşte ca fumul. 

„Avansaţi... Avansati...” 

La următorul pas, şirurile încep să se amestece. Dacă 
ea ar fi fost aici, mai aproape de mine, poate c-am fi intrat 
în cabine alăturate; şi, cine ştie, înainte de asta vom fi 
schimbat o privire fugară, o atingere, o şoaptă... 

„Avansaţi... Avansati...” 

Patrula trece prin dreptul grupului meu. O gheară 
metalică mă agaţă de guler şi mă extrage ca pe-un gândac. 
Sunt sucit, verificat, pipăit de trei scanere, după care mă- 
ncastrează exact în locul din care m-a luat. 

„Avansaţi... Avansati...” 

Un strigăt. 

Acolo, sus, ea este îmbrâncită. CS-iştii o lipesc de zid, 
cu nişte câmpuri subţiri, ca pânza de păianjen. Nu bat atât 
de departe, dar văd cu ochii minţii cum se rostogoleşte 
densul, picătura de univers comprimat, la picioarele unuia 
dintre ofiţeri. Poate fi chiar Egor acela, revenit pe 
meterezele datoriei - sub armurile de plastan dur sunt cu 
toţii aceiaşi. Ana este târâtă de-a lungul peretelui. Curând 
n-o mai văd. 

„Avansaţi... Avansati...” 

Unsprezece 

Încep sau termin? În secvențele din care s-a alcătuit 
existenţa mea, cât am fost în stare s-o percep, ce-a fost 


important, ce-a contat? Şi dac-aş şti, măcar vag, aş găsi în 
mine atâta sinceritate cât să le-arunc pe celelalte la gunoi, 
să mă desprind de ele? Dar de ce-aş face asta? Dacă reţeta 
după care-am fost preparat prevedea şi aur şi rahat 
înseamnă că aşa trebuie să se petreacă lucrurile... 

Încep sau termin? Am trăit o viaţă aici, în Hipercubul 
Paişpe, voi trăi o alta sau o voi continua pe aceasta 
dincolo, în Hipercubul Nouă? L-am cunoscut pe Big Al, l- 
am pierdut, l-am regăsit, l-am pierdut acum din nou, poate 
pentru totdeauna? Am cunoscut-o pe Ana, am pierdut-o, 
am regăsit-o, nici ea nu mai este aici, acum... Va fi 
altundeva, altă data? Moşul Gonflabil, Daddy Blue, Yeke 
Balai, Egor sunt viitorul sau amintirile mele? Întâmplări de 
sfârşit ori de-nceput? 

Parcă întrezăresc prin ceaţă o impresie, o iluzie din 
ceea ce va fi simţit Big Al când a purces să se 
rostogolească lent în hăul sinelui... Întâi o fugă definitivă 
de timp, renunţarea la el, parcă nemaifiindu-ne de niciun 
folos. Va urma pesemne desprinderea de spaţii şi 
hiperspatii, locuri, distanţe, repere, suprapuneri de 
planuri, materie, antimaterie ori nematerie. 

Apoi... Desprinderea de mine? Acum, înaintea 
marelui salt, prins de vâltoarea gândurilor, din care n-am 
să ies decât alunecând adânc, în pragul unui nou început - 
al câtelea? - cu nimic mai breaz decât celelalte, în afara 
acestei temeinice senzaţii de vomă, nu găsesc ceva mai 
potrivit să mă-ntreb decât ce l-o fi făcut odinioară pe Big Ai 
să vadă-n mine un ins cu care merita să se-ntovărăşească. 
Fugari amândoi - amândoi lacomi, vicleni amândoi - 
amândoi nepăsători. El s-a aşezat în alte lumi şi alte euri, 
iar eu am rămas aici, ziua slujbaş mărunt, numai bun de 
model pentru matretele hipercubului, noaptea escroc 
mărunt, un ciudat printre ceilalţi. Însă, ce-i al meu e-al 
meu, am şira spinării de oţel. Altfel, cum ar fi rezistat, la 
câţi m-au călărit? 

Cas) 

Ma privesc dinauntru si ce vad? 

Par un ins loial pentru ca fraierii sa ma lase-n 


preajma lor... 

Sunt cinstit când pot, de teama belelelor... 

Fac pe curajosul fiindcă nu s-ar asocia nimeni cu un 
las... 

Sunt generos uneori, caci daca-i dau cuiva poate 
cândva imi va da şi el... 

Zambesc mult; zambetele spoiesc bine minciunile. 

Iert greselile tuturor, ca sa-mi pot ierta, la gramada, 
si propriile greseli. 

Cedez din mine pentru implinirea altuia. Ca sa par eu 
insumi implinit... 

lată-mă, aşadar: loial, cinstit, curajos, altruist... 

Capacul cabinei de saltse-nchide etanş. Doamnelor, 
domnilor, rămas bun! 

Doisprezece 

Picăturile vin una după cealaltă de-a lungul ţevii şi se 
adună acolo unde cotul străpunge peretele bucătăriei. 
Atunci, un strop mare cade plescăind pe linoleum. Uneori, 
seara, când becul pâlpâie obositor din cauza fluctuatiilor 
de tensiune, iar televizorul reia aceleaşi limonade sud- 
americane, rămân cu ochii pironiti pe tavan o jumătate de 
oră, ori mai mult, ca să descifrez în această întâmplare 
repetabilă o regulă, o noimă. Trebuie să fie unsprezece, 
sau douăsprezece picături? Încerc să ghicesc. Întotdeauna 
dau greş... 

— Decât sa te holbezi pe pereţi, mai bine fă si tu o 
cafea! zbiară de dincolo Ana. Dac-o mai fi ceva în borcan, 
că ţi-am zis de săptămâna trecută să cumperi, fir-ar a 
dracu' de treabă! 

De la o zi la alta, tutunul prost îi îngroaşă glasul. 

Mă ridic şi pescuiesc din mers singura haină care 
atârnă în cuier. Deocamdată mi-ajunge pentru vântul de- 
afară, dar când vine iarna o s-o mai dreg pe la cusături. A 
treia iarnă în oraşul ăsta mereu îngheţat... 

— Ce, iar pleci? zbiară femeia de dincolo. Te duci să 
faci ce ştii tu mai bine? 

O las scuipându-şi plămânii, sau otrava pe care-o 
strânge peste zi pentru mine. Pe palier e întuneric şi umed. 


Cobor scările cu grijă, ca să nu mă duc de-a berbeleacul. 
Ceva îmi atinge glezna în fugă, poate o pisică. Ori un 
şobolan-de-bloc. Vecinii de sub noi se plâng mereu că 
subsolul, inundat până la jumătatea peretelui şi duhnind 
insuportabil, colcăie de vietati, unele din ele cunoscute. 

In sfârşit, afară, la aer. E cam răcoare, dar măcar se 
poate respira. O iau grăbit către colţul străzii, spre 
singurul bec care a supravieţuit în zona asta, ocolind 
gropile. Le ştiu şi cu ochii închişi. 

Pe mai bine de jumătate de cer, o enormă, 
indescriptibila, intangibila Aurora Boreală unduieste 
brazdata de ploile acide care pe undeva, cine stie unde, 
patrunde zdrentele si fapturile vreunor nefericiti... 

Pasesc gratios peste trupurile intinse de-a dreptul pe 
trotuar. In oras, daca ai cazut la pamant, cel mai bun lucru 
care ti se poate întâmpla este sa zaci câteva ore si să-ţi vii 
singur in fire. Dar de cele mai multe ori ghinionistul nici 
nu s-a intins bine si haita de umbre il despoaie la iuteala 
de haine, de incaltari, de viata. Unii dintre cei peste care 
sar sunt chiar goi... 

Ocolesc si micile grupuri de mogaldete care asteapta 
pe langa garduri. Daca treci prin dreptul lor, incep prin a-ti 
cere o ţigară de ziar. Apoi... 

De la colţ, mai fac două sute de metri, de-a dreptul 
pe linia de tramvai, pe care nu mai circulă de la o vreme 
decât vagoane fantomă, populate de strigoi, şi lângă zidul 
fostului depou deschid uşa cârciumii. 

Dinăuntru izbucneşte hărmălaia. Fumul mă orbeşte 
câteva clipe, dar e cald şi bine la „Câinele de pripas”. Îmi 
croiesc drum cu greu prin mulţimea betivilor, până la 
tejghea, unde n-ai loc să arunci un ac. Chiar atunci, unul 
dintre indivizii care zăcea cu capul pe zinc se ridică livid şi 
o porneşte glonţ spre ieşire. După privirea sticloasă şi 
spasmele care-i mişcă mărul lui Adam, n-o să se-ntoarcă 
devreme. Li iau locul. 

— Gaepa, boschetar bătrân! îmi strigă duios Daddy 
Blue, făcând să alunece până la mine o sută de tărie 
proastă, cea mai proastă. E ultima pe datorie! 


Însă asta îmi spune de fiecare dată... 

Sorb o inghititura si gâtlejul îmi ia foc. E bine, e 
foarte bine. Mă răsucesc spre încăpere, să văd pentru a 
trei suta oară feţele buhăite ce populează seară de seară 
„Câinele”. Într-un colţ îl zăresc pe Egor, paznicul de la 
vechea staţie de pompieri, unul din cei cinci sau şase inşi 
care încă mai au o slujbă, o leafă. Mă vede şi el, soarbe ce 
i-a mai rămas în pahar, se ridică. Il urmăresc ducându-se 
spre ieşire, dispărând în întuneric. Iar el ştie că-l urmăresc 
şi i se fâlfâie. E sigur că n-am să mă-ntorc acasă cât timp 
Daddy Blue o să-mi mai dea să beau; asta înseamnă timp 
berechet pentru dânsul, căci cârciumarul e generos cu 
prietenii vechi. Într-o seară am să renunţ totuşi la ultimul 
pahar, ori am să-l iau la pachet, şi-am sa ma-ntorc la tanc 
ca să-l descopăr pe Egor trudind între coapsele Anei. Mă- 
ntrebi ce-am să fac atunci? O să dau televizorul mai încet 
şi-o să trec pe lângă dânşii tiptil, spre dormitor, ca să mă 
culc. 

După a patra doză, Daddy Blue se-aşază între mine şi 
insul mototolit pe care-l disting în oglinda de deasupra 
băuturilor, din ce în ce mai mărunt, prăbuşindu-se în sine. 

— Gaepa, zice, de-ajuns pentru astă-seară... 

Şi împinge dopul pe gâtul sticlei cu care abia 
începusem să ma-mprietenesc. Apoi, cu un oarece 
sentiment de milă: 

— Moşul Gonflabil te-aşteaptă în odaia din spate. 

Ei, dacă-i pe-aşa, poate că e într-adevăr vremea să 
iau o pauză. Sticlele or să fie aici şi mâine seară... 

...Mi-a trebuit un minut întreg să razbat prin cireada 
si sa ajung, printr-un culoar de neon palpaitor, la odaia din 
spate, unde MG ridica spre tavan norisorii unui trabuc 
scump. Cum face rost de asa ceva va rămâne una dintre 
enigmele vieţii mele, căci e la fel de sărac ca noi toţi, la fel 
de lipsit de trecut, prezent şi viitor. 

— Stai jos, tinereţe, c-oi fi obosit, îmi spune duios. 

Îl ascult. 

— Ce mai zici, ce mai faci? Tot pe drumuri? Ce-ti face 
nevasta? Copiii? A, am uitat, fără copii... 


Apoi tace câteva minute, iar eu tac deodată cu el, 
căci am învăţat in toate vieţile mele precedente ca nu e 
frumos să-i întrerupi pe cei mai în vârstă. Aici, in 
măruntaiele „Câinelui de pripas”, lumea de-afară pare un 
vis, o ţară ireală, dintr-o poveste. 

— Cred c-am găsit mortu'... zice in cele din urmă 
Moşul Gonflabil. 

Tresar, dar nu cine ştie ce, căci ar fi, după o 
socoteală căreia i-am cam pierdut şirul în ultima vreme, a 
cincea ori a şasea oară când îmi spune asta. Aştept să 
continue. 

— Ştii vechea staţie de pompieri? 

Dau din cap că da, cu toate că de câteva luni nu mai 
sunt sigur de absolut nimic, dacă ceea ce se petrece cu 
mine, cu noi, este real sau un coşmar din care mă voi trezi 
în orice clipă. Iar tariile lui Daddy Blue n-au avut darul să 
limpezească peisajul... 

— Mi-am întins antenele acolo, de câteva zile, şi ce 
crezi c-am aflat? 

Chiar, ce se poate afla la o staţie de pompieri din 
secolul trecut? 

— Că muzeul e doar o acoperire, tinereţe. Acolo se- 
ntâlnesc, de vreo două săptămâni, nişte cesişti care nu s- 
au împăcat cu noua lor viaţă... Cred că pun ceva la cale şi 
chiar le iese, am semnele mele... 

— Aha, zic, înăbuşindu-mi un mic căscat? Adică 
tulumbele? Stingătoarele? Maşinile? 

— Praf în ochi, tinereţe. Ti-am spus că n-o să ne 
împotmolim, tu şi cu mine, în haznaua asta. Cine poate să-l 
oprească pe Moşul Gonflabil când îşi pune el ceva în cap? 
Deja m-am gândit la câteva aranjamente. Ei, a venit iarăşi 
rândul nostru! 

Îmi pare rău de luminita din ochii Mosului Gonflabil, 
dar ar fi nasol să-şi facă iluzii din nou. La urma urmei, e 
singurul aliat pe care-l mai am. 

— Gogosi, MG, îl anunţ. Ceva a crăpat pe drumul 
spre Hipercubul 9 şi a crăpat tare. Poate Boala Kron ne-a 
lovit mai repede decât ne-am fi aşteptat, poate celula de 


salt a fost defectă... Sau poate totul a fost aranjat cu bună 
ştiinţă de grangurii de la Controlul Spaţiului, pentru unii 
ca noi, de care societatea se lipseşte bucuroasă. 

Moşul mă priveşte cumva cu milă. Deodată simt o 
greutate imensă care mă striveşte, un bulgăre îngheţat 
zdrobindu-mi ceafa şi umerii. Cad iarăşi în mine, la limita 
puterilor. 

— Cine suntem, MG, îngaim ametit, unde suntem? 
Am venit de undeva, mergeam undeva? N-om fi doar o 
mână de nebuni, unii care n-au mai ştiut să fugă de spaima 
zilei de mâine şi-au inventat alte lumi? Ăsta e locul nostru, 
aici am fost noi dintotdeauna... Un beţivan însurat cu o 
stricată veninoasă, un cârciumar puţin la minte, care face 
bani oriunde, un moşneag nebun, care... 

Atunci Moşul Gonflabil se apleacă părinteşte şi-mi 
şterge o palmă de - mi clantane dinţii. Are mâna grea, văd 
stele verzi cum nu credeam că mai există în universul 
cunoscut. 

— Ei, acum te-ai trezit, tinereţe? 

M-am trezit. Palma moşului e mai bună decât 
cafeaua. 

Treisprezece 

Nu sunt singurul bântuit de visele altei vieţi... Când 
reuşeşte să se desprindă din telenovelele ei siropoase şi nu 
molfăie tutun de rahat, singurul pe care şi-l permite, Ana 
înşiră şi ea bazaconii fără număr. Era fiica unui prinţ al CS- 
ului, conducea un trust uriaş de informaţii, în inima 
Hipercubului 14, pretendentii făceau coadă la porţile 
palatului său din Cristal City. 

Vecinele o ascultă cu gura căscată. Când ea nu le 
vede, îşi dau coate. Controlul Spaţiului? Care spaţiu, ăla 
locativ? Hipercub? Palat? Pretendenti? Haida de madam 
Gaepa, vezi ca ti se arde ciorba pe foc... 

Si peste tot, prin ungherele umede ale acestui oras- 
uriaş, care a adunat pesemne mizeria întregului spaţiu, 
sumedenie de zdrentarosi, ologi, complexati şi urdurosi 
povestesc cum au visat ei că-n alte lumi erau bogătani, 
staruri, ofiţeri, ori înţelepţi adorati de popor. Chiar si Egor, 


paznic de noapte la vechea staţie de pompieri, unde se 
furişează copiii săraci să fure ceva de pus pe focul de- 
acasă, are un somn agitat. Oh, lume de nebuni visându-se 
eroi... 

Paisprezece 

Moşul Gonflabil s-a furişat în odăile noastre, căci la 
lumina zilei i se pare că e ţinta numărul unu, urmărită de 
toate poliţiile secrete şi nesecrete. Ne priveşte pe rând, 
socotind ce-ar putea face cu unii ca noi. Ochii lui ne-nteapa 
ca pe gogoşi. Până şi nevastă-mea, care-i pune pe fugă pe 
toţi cei ce ne trec pragul, coboară privirea. 

— Da, da, îl îndeamnă Moşul pe Egor, zi şi tălică, 
tinereţe, nu te ruşina. Care va să zică se făcea că... 

lar Egor povesteşte, la început sfios, apoi tot mai 
convins. Îl ascultăm toţi patru - Gaepa, Ana, Daddy Blue, 
MG, şi ne crucim. Adică nu, Moşul Gonflabil se ţine tare, 
căci a văzut prea multe la viaţa lui. Nici măcar nu clipeşte 
când acest prostănac ne istoriseşte vedeniile lui din nopţile 
interminabile de la staţia de pompieri. Într-o altă viaţă a 
fost ofiţer CS, unul dintre cei mai antrenați, un fel de 
electrocavaler dinaintea căruia o tuleau infricosati cei 
certati cu legea. Ne descrie amănunţit uniforma, armele, 
sediul secţiei CS din Cristal City, vestiarele, şefii, orgiile 
tainice cu suspectele reţinute la razii. Apoi harta detaliată 
a Hipercubului 14, cu toate punctele fierbinţi, în care dacă 
nu eşti atent poţi să-ţi pierzi una sau mai multe dintre 
existentele alternative. 

Pentru mine toate astea sunt cumplit de înceţoşate. 
Habar n-am de coclaurile Hipercubului şi în general abia 
dacă admit că undeva, fie chiar şi în delirul nostru colectiv, 
trebuie să fi existat, să existe ori să urmeze a exista un 
asemenea loc. 

— Se potriveşte, zice Ana, întinzând reflex mâna să ia 
o ţigară din pachetul de pe masuta. 

Apoi renunţă. Se preface bine că ar fi prima oară 
când aude bazaconiile paznicului de noapte. De câte ori nu 
i le-o fi povestit el între două numere... 

— Se potriveşte cu tot ce mi se pare că-mi amintesc 


eu, de la tata. De la acela care poate că a fost bătrânul 
meu, adaugă ea. 

— Eu l-am anunţat pe Mosul de adunările care se tin 
noaptea în staţia de pompieri, face triumfător Egor. De 
vreo două săptămâni. Şefii zic să-mi ţin gura şi să-nchid 
ochii. 

MG dă din cap mulţumit. Daddy Blue, în schimb, care 
n-a scos o vorbă de când ne-am reunit, ca să zic aşa, 
fiindcă el nu-şi poate aminti decât că a fost tot un 
cârciumar, îşi molfăie trabucul. După miasmă, el şi Moşul 
n-au acelaşi furnizor, asta-i sigur. 

— MG, zic în cele din urmă, dacă noi am trăit o altă 
existenţă, în hotarele altei lumi, înainte de a fi ceea ce 
suntem, unde suntem... ar fi... ăăă... hm... ar fi normal să 
nu ne-am intim nimic, nu? În loc de asta, de vreo doi ani 
încoace, suntem bântuiţi de vedenii. lar matale esti sigur 
un milion la sută c-ai avut cea mai marfă dintre vieţi. 

Şi nu ştiu de ce nu mă mir, când Daddy Blue renunţă 
la chistocul balos pentru a emite următoarea asertiune 
ştiinţifică: 

— Dac-o fi fost un transfer de-alea defectele, a mai 
rămas nişte resturi prin memorii, daravere, ceva. Eu unul 
visez c-am mai servit şi la cârciuma ailantă pe unii care-a- 
nnebunit din cauza asta... 

Moşul Gonflabil îi pune o mână pe umăr. 

— Pentru un prostănac care-a-mbătrânit botezând 
băuturile, ai nimerit potul, Daddy Blue. Şi-acum, că ne-am 
deşteptat toţi, eu zic să facem un plan... 

Cincisprezece 

Egor ne-a deschis usita din spate a staţiei, putin 
înainte de miezul nopţii. 

— Aveţi grijă, şopti el, proptind un bolovan între foaie 
şi tocul metalic, jaful ăsta de broască se blochează uneori 
şi riscati să ramaneti înăuntru, ca şoarecii. 

Apoi ne ghidă bâjbâind, pe o scară întortocheată, în 
încăperea de sus, unde pe vremuri dormeau pompierii de 
serviciu. Un stâlp de metal lucios lega odaia cu pricina şi 
sala de la parter. La nevoie, oamenii se lăsau să alunece pe 


el, ca să ajungă iute la masini. 

— Aşa, şopti MG, când ne instalaserăm printre 
troacele acoperite de praf, acum fugi in cotetul tău, 
puştiule, şi poartă-te ca si cum nu s-ar fi-ntamplat nimic. 
Când vin musteriii, totul să pară neatins. 

Egor se cărăbăni îndată. M-am întins pe-o parte, 
încercând să nu atipesc. Fiind un loc unde pe vremuri se 
lucrase cu multă apă, am simţit că setea îmi dă târcoale. 
„N-ar strica nişte iluzin”, mi-am zis, fără să recunosc 
cuvântul. L-aş fi întrebat pe Daddy Blue dacă n-a adus una 
din sticlele sale cu tărie proastă, dar se vârâse cu Moşul în 
cel mai întunecos ungher, şopăcăind de-ale lor. 

— La ce te gândeşti? mă întrebă brusc Ana. 

Am tresărit auzind glasul cald. 

— La tine... m-am pomenit zicând. La noi... 

EA 

Trebuie că dormisem adânc. Moşul Gonflabil mă 
scutura cu o mână. Se temuse să nu-i dau de gol. 

În sala de sub noi se auzi o uşă, apoi paşi, şoapte, un 
obiect trântit, o înjurătură... Am aşteptat să vedem ce va 
urma. 

Dacă cei de la Controlul Spaţiului descoperiseră o 
poartă către lumea... normală, din care ne pomeniserăm 
surghiuniţi, trebuia să ne bulucim si noi prin ea. Asta era 
planul mosului, pentru asta ne târâse acolo. Iar daca nu 
erau decât alţi nebuni, care se-adunau noaptea ca să scape 
de jegul de-afară, ne-am fi ales măcar cu nişte legitimatii 
de membri ai clubului. 

Apoi, jos, se aprinse o lumină chioară. Ne-am uitat 
prin golul din pardoseală şi mi-am înăbuşit un mic strigăt 
de surpriză. 

Era acolo toată pleava societăţii, semeni de-ai noştri. 
Câţiva cersetori zdrentarosi, vreo doi contopisti, peştele 
curvelor de la „Trei numere”, nişte maturatori, un politai... 
Si chiar doi sau trei din sefii brigazilor de pompieri. 

Cineva isi drese glasul. Am ciulit urechile. 

— Atentie la mine! facu un galigan ale carui zdrente 
aminteau cumva niste ramasite de uniforma. 


Ana îşi înfipse unghiile în braţul meu. 

— Ăla... bolborosi. 

Moşul Gonflabil râse fără un sunet, pricepând la 
iuteala cum stau lucrurile. 

— Tac-tu, ai? 

Ea incuviinta, sughitand inspaimantata. Deodata mi-a 
fost limpede ca delirul a depasit orice hotar. Care tata? O 
luasem de la un azil de saraci, numai cu chilotii de pe ea. 

— Toata lumea la locuri, spuse presupusul tatic. 
Zavorati uşa, să nu ne pomenim cu paznicul aici. 

Forfotă, suspine, tropăieli... Pentru o societate de 
strânsură, erau destul de ascultători. 

— Aduceti densul, zise individul. 

M-am aplecat peste margine, periculos de mult. 
Inima îmi spărgea pieptul. Un fel de maestru de ceremonii 
în mizerie aduse o cutie. M-a lovit, ca un atac de panică, 
simtamantul că urma sa mi se întâmple ceva, ceva 
hotarator pentru care nu eram pregatit. Sub capac pulsa 
un lucru, verde fosforescent. 

Şi atunci amintirile tasnira de pe unde se 
ascunseseră, sufocându-mă. 

Bunshidensul, Big Al, ultimul mesaj, ultimul salt... 

Saisprezece 

Plantat in ghereta de la intrarea principala a vechii 
statii de pompieri, paznicul Egor isi exersa vigilenta nativa, 
un talent ce nu trebuie sa se prafuiasca, receptand 
sunetele nopţii şi asociindu-le, în mintea lui, unor imagini 
tot mai spectaculoase. Fire cu înclinații eroice, indiferent 
că trăgea tomberoanele pe trotuar la sosirea gunoierilor, 
ori îi curăța Anei vreo mizerie din ochi, în rapidele 
momente de intimitate, epicul îl lua uşor în stăpânire. 

„Un tiuit slab, un greiere rătăcit în cer, consemna 
Egor. Asta-i fereastra patru de la etaj, care nu se mai 
închide bine. Acum doar bate vântul, dar într-o noapte pe- 
acolo se vor furişa infractori periculoşi. Atunci va trebui să 
intervin în forţă...” 

Şi-şi verifică încrezător capacul sprayului cu piper, 
atât de eficient când se obrăznicesc maidanezii. 


„Aha, trosnete, fâşâit, zgârieturi... Sunt gunoaiele 
mărunte din cartier, care lovesc acoperişul şi se 
rostogolesc în curte... Fleacuri. Însă şi de-ar fi cataclism, 
meteorit, aterizare forţată, creaturi din alte spaţii, aş fi 
pregătit să actionez...” 

leşi din ghereta care tindea să-i devină locuinţă şi 
garderobă. Uşa mare a staţiei fusese zăvorâtă pe 
dinăuntru. Prin fierul de trei degete nu răzbătea niciun 
zgomot eroic, iar şefii îl avertizaseră să nu insiste. Totuşi, 
încercă încet clanta, fără rezultat. Facea parte din 
îndatoririle sale. 

„Nu pot să nu-l ascult pe Mosului Gonflabil, pur si 
simplu nu pot, se pomeni cugetând. El mi-a găsit serviciu, 
casă... Până la urmă şi cu Ana tot el mi-a făcut cunoştinţă... 
Cine-as fi fost fara MG, în haosul care ne-nconjoara?” 

Îl durea capul numai când se gândea să se gândească 
la asta... 

„Şi dacă el vine acum şi-mi spune că mă va duce în 
locul pe care-l merită cu adevărat bărbatul din mine, aş fi 
ultimul dintre imbecili să nu-l iau în seamă. Deşi...” 

Atunci bărbatul din el auzi o pisică şi fu cât pe-aci să 
scoată sprayul cu piper. Se stăpâni însă, iar după un timp 
îşi reluă exerciţiile de vigilenta. 

Întotdeauna la acest ceas al nopţii, Egor relua 
evocarea existenţei sale dinaintea vechii staţii de pompieri, 
din hiperaglomerarea Bucureşti, cel mai deprimant loc de 
pe pământ. Ca multora din cei douăzeci de milioane de 
locuitori ai Micii Gheene, îi era tot mai greu să sondeze 
dincolo de trecutul celor trei ani. Memoria conştiinţei de 
sine murea pur şi simplu, lăsând să răzbată la suprafaţă 
doar spuma cenusie a unor întâmplări şi senzaţii obscure, 
ca dintr-o ciorbă clocotind la foc mic. 

Fusese un ins de acţiune, într-un loc care nu ducea 
lipsă de fapte extraordinare. Străbătuse lumi, temut în 
cercurile rafinate ca şi în glodul celor mai de jos scursuri. 
Mânuise arme nemaivăzute, dispretuise aur, nestemate, 
giuvaieruri de saturnitiu. Călcase grumajii celor mai cruzi 
şefi ai clanurilor, însă ridicase delicat în braţe prințese cu 


trupuri de abur şi funigei. Luptase, zdrobise, iertase. 
Zburase la stele... 

Dar ceva se petrecuse, pesemne, de vreme ce toate 
nu mai erau acum decât vise - verosimile, totuşi vise, 
estompându-se de la o lună la alta, iar viaţa lui începea din 
momentul când se trezise, cu capul plesnind, în garsoniera 
din căminul de nefamilişti. Apa curgea din ţevile sparte în 
acea dintâi iarnă... 

Deodată ciuli urechile. Dinăuntrul staţiei se-auzeau 
slab, însă fără putinţă de tăgadă, zgomote interesante. 

„Vuiet, mormăieli, tobe, scandal?” Şi apoi: „Tropăit? 
Tipete? Lovituri? în CA-IE-RAre???” 

Era mult peste ce sperase că-i va aduce noaptea. 
Încercă iar uşa mare, apoi fugi la intrarea secretă din 
spate. În câteva clipe, sărind cinci trepte o dată, năvăli 
sufocat în odaia de sus. Ceea ce văzu îl făcu să se clatine. 

Camera se umpluse de fum înecăcios. Ceva ca o torta 
ardea pe podea, iar în lumina slabă care venea prin trapă, 
siluetele alergau în toate părţile, şi reveneau contopindu- 
se. Urlau toţi, aruncând cu ce le cădea în mână. De jos, ca 
în producţiile comice, o armată de inşi furioşi încercau să 
urce pe stâlpul lucios şi alunecau înapoi, de-a valma. Un 
asediu, un iureş, o luptă! Egor îşi puse mâinile-n cap, 
înfricoşat şi înflăcărat. 

Atunci, din fumul bătăliei răsări Moşul Gonflabil şi se 
înfipse în el. 

— Puştiule, e groasă! zbieră fără să scape trabucul 
din dinţi. Scoate-ne dreacu' de-aci! 

Saptesprezece 

Cred ca nu respiram de cinci minute, asa ca nu m-am 
mirat cand Daddy Blue se înecă, tusind. Dar nu-l auzea 
nimeni, fiindcă sub noi se petreceau lucruri peste 
inchipuire. 

Ceata zdrentarosilor se lipise de pereti, tapetandu-i. 
Nu mai spuneau nimic. Presupusul taticul din alt univers al 
Anei si mizerabilul maestru de ceremonii incremenisera in 
fata unei vitrine cu exponate pompieristice, pe care trona 
bunshidensul. Haloul care-l învăluia crescuse in ultimele 


minute la dimensiunile unei mingi de foc rece şi pulsa în 
continuare, arătând că n-avea să se oprească aici. Un vuiet 
de valuri, sau aşa ceva, făcea aerul din încăpere să 
vibreze. 

— MG, se bâlbâi cârciumarul, să n-am parte dacă... 

Moşul îi astupă gura. M-am uitat şi-am înţeles că într- 
adevăr aerul din preajma densului tremura, însă nu din 
pricina haloului. Era o mişcare de creştere şi descreştere, 
ca şi cum molecula ar fi aspirat şi-ar fi eliberat alternativ 
felii de spaţiu. Prin imaginea mişcătoare am văzut câteva 
dintre feţele de-acolo deformându-se grotesc. 

— Suntem împreună de când am căzut în această 
lume, zise dirijorul mascaradei. Spune-ne, valoare ce 
sălăşluieşti în bunshi, aceasta e seara? 

Dacă presiunea nu mi-ar fi strivit teasta, as fi pufnit 
in râs. „Valoare”? „Sălăşluieşti”? „E seara”? Ce seară? 

Şi se petrecu imposibilul. 

— Da, zise din molecula sa Big Al, cu glasul cel mai 
omenesc. Aceasta e seara... 

Un frison străbătu distinsa adunare. 

M-am ţinut tare, să nu pic prin trapă şi să le stric 
petrecerea. Cumva, în muzeul pompierilor se deschisese o 
poartă spre dimensiunile prin care-şi făcea veacul 
(nepotrivită expresie) Big. Şi pe deasupra, vorba unei 
glume răsuflate, mai şi vorbea! 

— Îţi mulţumim, valoare din bunshi, zise iarăşi şeful. 
Du-ne în lumile noastre, şi-acolo îţi vom da tot ce ne vei 
cere... 

Pentru nişte indivizi disperaţi, care trăiseră în huzur 
şi se treziseră deodată în cea mai jalnică dintre găuri mi s- 
a părut o ofertă saracuta. 

Haloul verde al moleculei crescu iar, înghițind un 
sfert din încăpere. Am alungat un gând ce-mi dădea 
târcoale, atent să nu pierd răspunsul. 

— M-aş mulţumi şi cu o cutie mai mare, spuse solemn 
Big Al. 

Dacă mai avusesem o scamă de confuzie, cu privire la 
cine se afla în dens, ea se risipi îndată. Care altul ar fi 


făcut mişto într-o împrejurare atât de solemnă? 

— Uite, băi tinereţe, că se deschide! suspină vesel 
Moşul Gonflabil, arătându-ne discontinuul care începuse să 
se rotească ametitor în jurul densului. Să nu-mi faceţi vreo 
prostie taman acu'! 

Vuietul devenea asurzitor. Ana mă înşfăcă de braţ. 

— O să-i facă chisalita pe toţi! îmi zbiera în ureche. 
Nu-ţi dai seama? Habar n-are că suntem şi noi aici! 

Evident, am înţeles într-o clipă. Big Al ar fi trebuit să 
intre în contact mai întâi cu mine. Or eu mă simţeam tot 
atât de sensibil ca tulumba care-mi julise turloaiele pe- 
ntuneric. Nici urmă de transă. Cumva, legătura noastră se 
alterase. 

— Ştii cât urăşte CS-ul! îi trimite pe lumea cealaltă şi 
pe noi cu ei! ţipă Ana. 

Incurcase metaforele, dar am ştiut o clipă prea târziu 
ce-o să facă. Intinsesem treizeci de degete răşchirate spre 
ea, Moşul Gonflabil, Daddy Blue şi cu mine. Inainte de-a o 
apuca, îşi dădu drumul să alunece pe stâlp, aterizând în 
mijlocul reuniunii de cesisti uluiti. Jur că pentru câteva 
clipe am rămas toţi cu gura căscată. 

Ea profită, şi din doi paşi înşfăcă bunshi, iar 
discontinuul se stinse. 

— Ce stati? zbieră. Trageti-ma! 

Nu se putea bizui pe unii ca noi, pampalai in orice 
univers. Aşa că se catara la loc, imbratisand stâlpul ca o 
stripteuza. In urma ei se dezlantui iadul. Claie peste 
gramada, cincisprezece, douazeci de insi se repezira s-o 
apuce de picioare. Le scapa in ultima clipa. 

— Maiculita, iote-i ca urca! striga MG, acoperind 
urletele. Daddy Blue, da-le flit! 

Incepu să arunce tot ce-i cădea in mana. Daddy Blue 
făcu un somoiog de ambalaje, îi dădu foc cu bricheta şi-l 
zvârli în mulţimea furioşilor. O torta geamănă veni de jos, 
aprinzând deşeurile din jurul nostru. 

Atunci usita se trânti si Egor, cel-mai-viteaz-paznic- 
din-oras, se alătură bătăliei, luându-se cu mâinile de cap. 
Moşul Gonflabil se înfipse în el. 


— Pustiule, e groasă! zbiera, fara să scape trabucul 
din dinti. Scoate-ne dreacu’ de-aci! 

Optsprezece 

Deja primele teste se iveau in cercul luminos al 
trapei de alarma. Ne-am repezit, Mosul, Dady Blue si cu 
mine, sa le-mpingem la loc, dar erau prea multe. Si 
vorbeau tare urât. În vremea asta, Egor o imbratisase pe 
Ana, chipurile s-o apere. 

— Pe scări! strigă Mosul Gonflabil. 

Ne-am rostogolit pe scarita. 

— Sictir! ne anunţă Daddy Blue. 

O trupă venea spre noi cu pas hotărât. Pesemne 
golanii găsiseră intrarea din spate şi urcau acum treptele, 
decişi să ne înveţe bunele maniere. Eram prinşi între două 
focuri. 

— MG, am zis surprinzător de calm, toate planurile-ti 
ies asa, la marele fix? 

Si-atunci, ca si cum seara n-ar fi fost suficient de 
bogata in evenimente extraordinare, un erou isi veni in fire 
printre noi. 

— Lipiti-va de pereti! tuna Egor. 

Cand spun ,tuna”, chiar tin seama ca ni s-au muiat 
picioarele. L-am ascultat hipnotizati. Parca nu mai era 
papagalul care incaleca neveste in absenta titularilor. Ne- 
am lipit de perete, in vreme ce trapa din podea furniza 
primii atacatori, iar pe scarita veneau bocanind alţii. 

În clipa următoare, Ana făcu unul dintre gesturile ei 
disperate şi romantice, de care nu se dezbăra pesemne în 
niciuna din lumi. Lărgi decolteul bluzei şi acolo dădu 
drumul densului capturat. Un univers condensat, într-un 
sutien vast... 

— Infanteria stelară, la ataaac! zbieră paznicul de 
noapte. Infanteria stelară, la ataaac! 

Hohotind, sparse geamul hidrantului şi trase de 
acolo, interminabil, şarpele cenuşiu al furtunului. Apoi 
învârti roata vanei, ca un Hercule cu leafă mică. 

— Infanteria stelară, la ataaac! 

Habar n-aveam ce vrea să zică. Prima lovitură a 


jetului mătură trapa din pardoseală şi stâlpul de alarmă, 
făcând prăpăd. Mulțimea capetelor şi umerilor fu strivita 
într-o fracțiune de secundă, mâinile se îndoiră, trupurile 
zburară la loc în sala de jos. Egor întoarse furtunul, 
înecându-ne pe toţi, şi repetă figura în golul usitei. De pe 
scara întunecoasă se întoarse ecoul urletelor de groază. 

— Aşa, tinereţe! chiui Moşul Gonflabil. 

L-am ajutat pe Egor să mânuiască furtunul, rezolvând 
de mai multe ori situaţia, ba în deschiderea din podea, ba 
pe scară. N-aveau nicio şansă să răzbată până la noi, dar 
nu ştiu cum, sentimentul că asta nu va dura la nesfârşit mă 
cuprinse ca un fior răcoros. 

Apoi furtunul tuşi de câteva ori şi după trei secunde 
pişa doar un firicel mai firav ca al unui sugar. 

— Au închis vana exterioară! constată vesel paznicul, 
revenind la nivelul său de înţelegere a lumii. 

Deja trupa consistentă de pe scarita îşi anunţa 
venirea. Nu mai aveam nicio speranţă de tratative. Ana mă 
prinse de mână, înfricoşată. O clipă am avut senzaţia 
stupidă că, sub bluză, bunshi i se infiltrase prin piele şi-i 
făcea întregul trup să pulseze luminos. 

Din sala de jos se auzeau gemetele victimelor ude 
leoarcă. 

Ne-am întors către uşa scării, pe unde, dintr-o clipă 
într-alta, trebuia să apară inamicul cel mai apropiat. Uşa 
se izbi iarăşi de perete, iar ei îşi făcură într-adevăr 
intrarea. 

Nouăsprezece 

E a doua oară, cam mult pentru o singură 
reprezentaţie, că rămânem toţi fără aer. 

Ana... Moşul Gonflabil... Gaepa... Daddy Blue... Şi 
chiar Egor. Egor acela... În uniforma lui de plastan, cu 
excrescente dure, ganul negru-mat, la subsuoara, tresele 
luminescente. Nu mai vorbim de fulgerele pe care ni le 
azvarle pe canelurile orbitelor. Gaborul CS, gata sa scuture 
universul ca pe-un sac de aspirator. 

— Sa-mi inghit eu trabucul daca astia nu-i chiar noi, 
zice Daddy Blue, singurul capabil sa treacă peste 


perplexitatea cosmică, să adune un strop de glas, pe lipsa 
asta de aer, şi să mai şi sintetizeze corect fenomenul. 

Presat de privirea celuilalt Egor, Egoraşul nostru lasă 
să-i scape stutul furtunului. 

— Gata, pe loc repaus, de-aici preluam noi! ne-anunta 
sec noul Moş Gonflabil. 

Şi ei fac un pas către noi. 

— Nu va mişcaţi, zic cu un glas pe care nici 
Mamatricea nu mi l-ar recunoaşte, de vălurit ce e, ne 
facem toţi scrum! 

Nu ştiu de ce se hlizesc ca proştii. Până şi Daddy 
Blue şi-aduce aminte din şcoală că nu poţi să te-ntalnesti 
cu eul tău din alt univers fără să iasă scântei. Materie - 
antimaterie, persoană -  contrapersoană.  Anihilare 
reciprocă, punct. De-aia e bine să-şi vadă fiecare de-ale 
lui... 

Moşul Gonflabil se duce însă, binevoitor cum nu i se- 
ntâmplă des, lângă mos-su abia sosit. Pe lângă trentele lui, 
consumate de supraviețuirea în  hiperaglomeraţia 
Bucureşti, celălalt pare un semizeu. Se privesc în ochi 
câteva secunde, ca şi cum s-ar cântări câte parale face 
fiecare. Mici descărcări plasmatice încep să deseneze în 
jurul lor şerpi albăstrii. 

Apoi... 

Apoi, unul dintre ei a întins mâna către celălalt şi o 
flamă i-a înghiţit pe-amândoi, cu un „pfff!” banal. A fost un 
glob luminos, care s-a lăţit instantaneu, la subtirime unei 
ate, dispărând. 

Egor-paznicul-de-noapte se preface şi el în lumină 
pentru câteva clipe, la atingerea idealului său din altă 
lume. 

— Bă, de mine să nu te legi! zbiară Daddy Blue, când 
celălalt cârciumar îi dă de înţeles ca el urmează. Du-te-n 
puşca mea d-aci, că... 

Şi, într-adevăr, mai capătă un răgaz de secunde, căci 
între cei doi trece Ana aceea de demult, apropiindu-se de 
Ana mea, care parc-o aşteaptă. 

— Ce mai stai? întreabă Ana. 


— O privire doar să-i arunc ăstuia care mi-a schimbat 
tinereţea, Îi răspunde Ana, fascinată de lumina 
bunshidensului pulsând sub bluza Anei. 

Ana si Ana schiteaza imbratisarea ce va rămâne 
contopirea vesnic neimplinita sub acoperamantul de 
flacara care le-a cuprins pe-amandoua. 

Cand ochii mi se obisnuiesc iarasi cu semiintunericul, 
penultimul ramas dintre noii veniti e in fata mea. Ne 
oglindim unul in altul si nu parem niciunul dintre noi 
multumit... 

— Ei, acu’ sa te vaz, Gaepa, pagubosule, molfaie 
Daddy Blue, prelingându-se la loc pe podea. 

Douazeci 

Ai privit vreodata stelele universului interior? Te-ai 
rătăcit prin galaxiile născocite de eul tau, atât de vii, 
imense, atat de verosimile incat celelalte, nenumarate, 
cele explorate mai întâi prin ochii telescopului, apoi 
intepate cu roiurile navelor de puls, nici nu mai contează? 

ee 

Mosul Gonflabil, Daddy Blue, Egor, Ana si cu mine 
credem ca ne aflăm suspendati, ori poate incastrati în 
inima acestei bule de jad. Nu, nu stam atarnati cu capul in 
jos, daca asta ţi-a trecut prin minte, nici nu arătăm ca nişte 
gângănii prinse de solidificarea verdelui. Însă îi simt mai 
prezenţi în mine pe ceilalţi decât mă percep pe mine 
însumi şi ăsta e un alt lucru pe care n-am de gând să ţi-l 
explic. Îi văd, cum să zic, în plenitudinea lor, cum au fost şi 
cum vor fi, cu ce au avut şi cu ce vor avea, ba chiar şi 
scântei minuscule din ceea ce ar fi putut/am fi putut fi, îmi 
dau mâncărimi pe circumvolutiuni, percepţia totală. 

Şi asta nu în fracțiuni de secundă, nici în minute, nu 
în ore sau zile. Timpul pare să fie singura dimensiune care 
nu-mi mai este permisă, pe care nu o mai simt. A murit 
timpul... 

În schimb, Mamă Matrice, ce album fabulos de poze 
gigadimensionale, răsfoieşti în jurul nostru! Ori, pesemne, 
nici măcar tu nu eşti în stare să deschizi asemenea coperţi, 
e poate ceva, ori suma ceva - urilor alcătuind un „mai 


puternic” ca tine. Un... Tata Matrice? 

Cus 

Acolo (dar ce mai înseamnă oare „acolo”?), colierele 
fără sfârşit, desfăşurând spirale cu volute tot mai ample, 
până când circumscriu trecutul viitorul şi prezentul. 
Mărgele de gaz-extaz îngheţat, strălucind în mii de 
nuanţe... 

Aici (orice va mai fi însemnând asta), furtuni de 
materie ori numai iluziile materiei, vise energetice, 
căutându-se prin spaţii ca viermi orbi, adulmecându-se de 
la distanţe mai mari decât acelea dintre „a fi” şi „a nu fi”, 
împreunându-se în osmoze extatice, fuzionand, reizbucnind 
dincolo de închipuire... 

Dincolo (dar ce mai înseamnă oare „dincolo”?), 
planurile lumilor, răsucindu-se în jurul propriilor axe, ca 
oglinzi infatisand mereu si pentru totdeauna cu totul si cu 
totul alte imagini, alte perspective, alte profunzimi... 
Trebuie să fii un înger indestructibil ca să nu te prindă 
ameteala la vederea lor... 

lea) 

Incremenit in non-spatiutimp, Egor încă-şi mai 
închipuie ca strange stutul furtunului care l-a facut erou. 

„Unde suntem?” 

Ar fi putut, cu aceiaşi sorţi de răspuns, să ne-ntrebe 
,cand” ori „cine”... 

„Aş zice să ne ţinem aproape unii cu alţii, să nu dăm 
de fro belea...” (Daddy Blue) 

„Prostovan ramolit...” (Mosul Gonflabil) 

Prin jadul solid ajung la mine vibrații pe care le 
cunosc atât de bine din ultimele noastre lumi... 

„Şi asta a fost tot? Aici se termină?” (Ana) 

Oare ce-aş putea să-i răspund? 

„Nu, Supergirl... Nu se termina aici... Mai degrabă 
începe...” 

N-am fost eu. N-am fost pentru că eu am uitat demult 
vremurile când cineva îi spunea Anei, cum altfel? - 
„Supergirl”. 

„Big? Big Al?” 


Atunci bula de jad se fluidizează, iar noi ne mişcăm în 
voie, stăpâni dacă nu pe propriile noastre trupuri măcar pe 
ceea ce au devenit ele aici. 

„Gaepa, bătrâne, iată-ne din nou împreună... Să fi 
trecut deja două-trei milenii?” 

Şi nici măcar în starea asta de agregare nu pot să-i 
rămân dator. 

„Se prea poate, Big Al. Mereu ţi-ai ascuns vârsta”. 

Şi descoperim împreună un echivalent al râsului, pe 
aceste ne-meleaguri... lar ceilalţi ni se-alătură, mai puţin 
Mosul Gonflabil, care are socotelile lui mai vechi cu Big. 

„Trebuia să-mi închipui că-n toate astea e mâna 
tălică, grasane... Ce tepe-ai mai tras pe lumea cealaltă”. 

Fantoma lui Big gâlgâie iarăşi a râs. 

„Moşule, comunică el prin transpatii, de data asta nu 
eu ţi-am tras-o. De vină a fost busculada din Gara 
Andruşev, când a dat cu mine de pământ tinerelul ăsta...” 

Intuind că se vorbeşte despre el, Egor ridică stângaci 
palma, ca şi cum ar saluta. 

„O reacţie instinctivă, mai presus chiar şi decât 
puterile mele. Am şters-o unde s-a nimerit, cu toţi cei din 
jur. Şi crede-mă, nici mie nu mi-a plăcut unde-am ajuns...” 

„Big Al, îl întreb, tu ai ştiut de noi în muzeu?” 

„Doar la sfârşit, bătrâne, cand Supergirl... cand Ana 
a strâns bunshi la piept. Am reuşit sa va protejez şi să v- 
arunc aici... E popasul de nicăieri şi nicicând, mai presus şi 
mai prejos de orice capăt al oricărei călătorii”. 

„Şi... ceilalţi?” şovăie Ana. 

„l-am adus din altă existenţă, căci voi n-aveati 
destulă vlagă pentru ce voiam să fac. Aşa s-a eliberat 
destula energie ca să-ntorc universul pe dos. 

În jurul nostru, prin noi chiar, spectacolul universal 
continuă. Văluri de particule incandescente se frământă pe 
distanţe colosale, alcătuind, din aleatoriul suprem toate 
formele şi istoriile pe care le-au cunoscut lumile de când 
fiinţează. 

Am şi eu o întrebare. 

„Big Al... Cine suntem noi, aceştia de aici? 


Originalele sau copiile?” 

Iar el îmi dă un răspuns. 

„Ştiu şi eu?... Tu ce crezi?... 

eu) 

„Chestia e, ne readuce Daddy Blue cu picioarele pe 
pământ (asta e, n-am găsit o vorbă mai potrivită), acum 
cine ne mai scoate de-aici?” 

Douăzeci şi unu, la marginea veşniciei... 

„Este un fel de prag peste care trebuie să trecem cu 
toţii, adunând clipele pe care voi le-aţi numit trecute sau 
viitoare, încă o cumpănă a vieţii, nu cea din urmă, nici cea 
dintâi, care se va înclina de partea cealaltă, permițându-vă 
iarăşi o existenţă în sine... 

Tratând esenţa ca esenţă, voi renunţa pentru 
totdeauna să modific exteriorul, căci sunt foarte, foarte 
aproape de a stăpâni pe deplin propriile mele adâncuri. 
Aici am tras multe dintre lumile voastre, remodelându-le 
după chipul şi asemănarea mea, iar pentru disparitiile lor, 
neştiind ce se petrece, aţi născocit un nume - Boala Kron... 

Acum e momentul să sorb înăuntrul meu tot ceea ce 
se află la exterior. Provocând o inversiune, lumile se vor 
schimba, timpul, spaţiul, energiile voastre vor fi altele 
decât acum, şi totuşi esenţa ca esenţă va rămâne 
invariantul acestei transformări de tip salt. Trecând 
pragul, voi nu veţi mai fi în privirile mele, ci în gânduri, în 
ungherele ascunse ale sufletului, aici unde, vorbind despre 
stele cuvântul „număr” nu mai are chiar niciun înţeles, iar 
galaxiile sunt vii... 

Lasă densul acolo unde este, Supergirl, la câţiva 
centimetri de inima ta, căci numai aşa voi putea să adun 
toată forţa care ne trebuie pentru a pleca mai departe, 
pentru a alege... Inima ta este o sursă de energie mai 
puternică decât toate miezurile supernovelor la un loc... 

Nu-ţi spuneam, Gaepa, bătrâne, că iubirea e 
combustibilul care te poate duce oricât, oriunde, oricând? 
lată, e vremea să facem plinul încă o dată, să călcăm 
acceleraţia şi să demarăm în trombă. Încotro? Parcă ce 
mai contează... 

Poate spre atât de banalele margini ale universurilor 
şi timpurilor. Poate spre punctul, linia, planul în care totul 
devine totuna cu nimicul. Poate spre libertatea totală, mai 
ştii? 

Da, Daddy Blue, e posibil chiar şi acolo să lustruieşti 
pahare în dosul unei tejghele de bar... 

Pe tine, femeie reală, te simt ca pe o rană deschisă... 
Ştiu, Supergirl, că foarte puţină iubire îmi mai este 
dedicată mie, poate un strop doi pe fundul rezervorului... 
Dar ceea ce simţi pentru Gaepa, prietenul meu 
dintotdeauna, e mult dincolo de ceea ce-mi trebuie pentru 
a amorsa fluxul de energie care ne va scoate de aici... Şi 
încă nu-ţi dai seama, în întregul ei, de iubirea care dă să 
fulgere între voi doi... 

Emotroni, afectroni, păşitroni - oricum ati numi 
aceste particule, oameni şi alte rase stelare, e aceeaşi forţă 
peste tot, aşteptând. Doar o scânteie... 

Lasă bunshi acolo, în inimă, Supergirl, iar eu iti 
promit că te voi duce în cea mai frumoasă dintre lumi... 

Ai grijă de Ana, Gaepa, ca şi cum aş trăi eu însumi 
lângă ea, dar nu fi niciodată atât de nătărău încât să nu fii 
tu însuţi... 

Intoarce-te la sufletul pe care l-ai purtat, Egor, fii 
iarăşi temut şi strălucitor, redescoperă învingătorul care 
erai. Şi lasă naibii tulumbele! 

Cât despre dumneata, Mosule Gonflabil, ştiu că nu ti- 
ar plăcea să-ţi fac vreo favoare şi să se ducă vestea că mi- 
eşti dator. Fugăreşte-mă cât vrei prin lumile ce le vom 
descoperi împreună, că şi eu am să-ţi plătesc pe măsură. 
Vezi, de-aia ne placem noi atât de mult unul pe altul... 

A, Daddy Blue... La destinaţie, desfă una din tăriile 
matale alea bune, inchinati un paharel şi pentru mine. Da’ 
fără sticle botezate, că le simt... 

Să fiţi cuminţi, oameni, vă aflaţi în interiorul meu, la 
revedere, ştiu când şi ştiu unde, sunteţi deja atomii unui 
prezent, iar la capătul a orice viitor veţi cunoaşte mă 
găsesc eu, începutul altor mesaje, nenumărate, veşnicia...” 

Doamnelor şi domnilor, pe curând!” 


Epilog 

„... Aşa că ăsta-i smenul, fratie, dac-ai primit samn dă 
la mine, miscati curu’ incoa cu marfa so să-ţi placa mălaiu 
care-l scoatem de-o să zici că cei aia. Dup-aia gagici, 
şampanii, aur, viaţă, tot tacâmu. 

Oricum, ochiu’ holbat pânatunci că umblă vorba că l- 
ar fi văzut peştele lu' Vrajă Doi pe cine crezi? Pe Moşu 
Gonflabil de care credeam că la făcut magiun Yeke data 
trecută, la împuşcăturile unu la unu din Hipercubu 14. 
Uite c-a scăpat iar pocitania dracu’ şi cică plimbă nişte 
nepoți din sămânţa lu’ Gaepa, ăla dea dat găuri cu Big Al 
acu un milion si ceva de ani. Nepoti în p... mea (ne-a- 
nvatat ăştia cu cenzura de la pârnaie că nu e frumos sa 
scrii intregi cuvintele cu p, e si f). Daca ma-ntrebi pe mine 
e doar o acoperire să-şi facă mai departe turnatoriile la CS 
şi să pună laba pe toate dilurile grase, aici, în H 9, cum a 
făcut peste tot. Nu m-aş mira chiar mâine să vă treziti cu 
stârpiturile blindate ale comandantului-de-rahat Egor, care 
i-a făcut felu' şi lu' fratetu şi la ai mei şi la încă câteva zeci 
de băieţi toţi unu şunu. 

It trimit beletu ăsta pin al mai om de încredere care-l 
am în gaura asta, dă-i o pâine sintetică de ros până întorc 
eu să punem lucrurile pe roate. Aşa că vezi că de 
hiperviata mea nu s-a ales prafu’ so sa am grijă să faci şi tu 
la fel. Cum zicea tata, odihnească! Mamatricea, „ar fi mişto 
ca viata să-ţi reuşească din prima...” 

Dănuț Ungureanu text citit la Cenaclul Prospectart in 
data de 24 septembrie 2009 


8 Comments» 
° Cristian Teodorescu said: 
Felicitări! 
Eu zic ca merită să fie citita toată la Prospectart. 
e 5 October 2009 at 10: 25 pm 
. Ben Ami said: 
aşa cum am zis, fără pic de răutate, şi cer scuze dacă 
deranjez prin repetitie, as scoate 50 de „chestii” şi as 
tempera-o, as face-o serioasa! 


e 6 October 2009 at 2: 25 am 
° danut said: 
ben a-mi 
Şi eu îmi cer scuze dacă deranjez prin repetitie După cum 
ziceam şi la cenaclu, şi în finalul unui editorial, rămân cu 
gura căscată de câte ori cineva îşi începe aprecierile 
critice la adresa unui text de-al meu cu „sper să nu te 


superi”, „nu mi-o lua în nume de rau”, ,... fără pic de 
rautate si cer scuze dacă deranjez...”, ori alte formule 
asemenea. 


Daca postez un text pe site o fac tocmai pentru a aduna cat 
mai multe pareri si nu pentru celelalte motive mentionate 
de Liviu in editorialul sau. 
Sigur, de ce sa fiu ipocrit, n-aş zice că mi-ar face mare 
plăcere ca aceia care-mi critica textul s-şi înceapă 
disertatia cu „Mai prostovane...” (cum am auzit ca se mai 
întâmpla) 
Spor la critica! 
e 6 October 2009 at 1: 42 pm 
e Ben Ami said: 
ok, boss! 
e 6 October 2009 at 2: 19 pm 
e Florin Pitea said: 
Multumesc, domnule scriitor. 
e 10 October 2009 at 9: 47 pm 
° danut Ungureanu said: 
Venind din partea ta, asta mă onorează, Florin. 
e 11 October 2009 at 4: 51 am 
. Cititor SF» Ultimul mesaj e vesnicia - 
Dănuţ Ungureanu said: 

[...] mai precis, aflaţi doar citind povestirea Ultimul 
mesaj e veşnicia de pe site-ul SRSFE, adică aici. Lectura 
plăcuta! AKPCIDS + = ”7433,”; Categories: povestiri Tags: 
2009, Danut Ungureanu, [...] 

e 16 October 2009 at 12: 09 pm 

e Florin Pitea said: 

Asta seară, fiind invitat la emisiunea „Deschide 

cartea” realizată de domnul Alexandru Mironov la TVRM şi 


discutând despre autorii importanţi ai Noului Val din SF-ul 
românesc, am relatat pe larg despre această nuvelă. 

Pentru că merită. 

e 9 November 2009 at 7: 51 pm 

